

**Қазақстан Республикасы Үкіметінің кейбір шешімдеріне өзгерістер мен толықтырулар енгізу туралы**

Қазақстан Республикасы Үкіметінің 2018 жылғы 12 қаңтардағы № 7 қаулысы.

      Қазақстан Республикасының Үкіметі **ҚАУЛЫ ЕТЕДІ**:

      1. Қоса беріліп отырған Қазақстан Республикасы Үкіметінің кейбір шешімдеріне енгізілетін өзгерістер мен толықтырулар бекітілсін.

      2. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының* *Премьер-Министрі* | *Б. Сағынтаев* |

|  |  |
| --- | --- |
|  | Қазақстан Республикасы Үкiметiнiң 2018 жылғы 12 қаңтардағы № 7 қаулысымен бекітілген |

**Қазақстан Республикасы Үкіметінің кейбір шешімдеріне енгізілетін өзгерістер мен толықтырулар**

      1. "Акциялардың мемлекеттік пакеттеріне мемлекеттік меншіктің түрлері және ұйымдарға қатысудың мемлекеттік үлестері туралы" Қазақстан Республикасы Үкіметінің 1999 жылғы 12 сәуірдегі № 405 қаулысында (Қазақстан Республикасының ПҮАЖ-ы, 1999 ж., № 13, 124-құжат):

      көрсетілген қаулымен бекітілген акцияларының мемлекеттік пакеттері және қатысу үлестері республикалық меншікте қалатын акционерлік қоғамдар мен шаруашылық серіктестіктердің тізбесінде::

      "Қызылорда облысы" деген бөлім мынадай мазмұндағы реттік нөмірі 218-8-жолмен толықтырылсын:

      "218-8. "Қазалы теміржол ауруханасы" ЖШС".

      2. "Республикалық меншіктегі ұйымдар акцияларының мемлекеттік пакеттері мен мемлекеттік үлестеріне иелік ету және пайдалану жөніндегі құқықтарды беру туралы" Қазақстан Республикасы Үкіметінің 1999 жылғы 27 мамырдағы № 659 қаулысында:

      көрсетілген қаулымен бекітілген иелік ету және пайдалану құқығы салалық министрліктерге, өзге де мемлекеттік органдарға берілетін республикалық меншік ұйымдарындағы акциялардың мемлекеттік пакеттерінің және қатысудың мемлекеттік үлестерінің тізбесінде:

      "Қазақстан Республикасы Ішкі істер министрлігінің Төтенше жағдайлар комитетіне" деген бөлім:

      мынадай мазмұндағы реттік нөмірі 266-21-1-жолмен толықтырылсын:

      "266-21-1. "Қазалы теміржол ауруханасы" ЖШС.

      3. "Қазақстан Республикасы Ішкі істер министрлігінің мәселелері" туралы Қазақстан Республикасы Үкіметінің 2005 жылғы 22 маусымдағы № 607 қаулысында (Қазақстан Республикасының ПҮАЖ-ы, 2005 ж., № 25, 311-құжат):

      көрсетілген қаулымен бекітілген Қазақстан Республикасы Iшкi iстер министрлiгi туралы ережеде:

      Министрлiктің қарамағындағы ұйымдардың тiзбесiнде:

      "3. Төтенше жағдайлар комитеті" деген бөлімде:

      "Жауапкершілігі шектеулі серіктестіктер" деген кіші бөлім:

      мынадай мазмұндағы реттік нөмірі 12-1-жолмен толықтырылсын:

      "12-1. "Қазалы теміржол ауруханасы" жауапкершілігі шектеулі серіктестігі".

      4. "Жекешелендірудің 2016 – 2020 жылдарға арналған кейбір мәселелері туралы" Қазақстан Республикасы Үкіметінің 2015 жылғы 30 желтоқсандағы № 1141 қаулысында (Қазақстан Республикасының ПҮАЖ-ы, 2015 ж., № 77-78-79, 588-құжат):

      көрсетілген қаулымен бекітілген "Жекешелендіруге жататын республикалық меншіктегі ұйымдардың тізбесі" деген 5-қосымшада:

      "Қазақстан Республикасы Ішкі істер министрлігі" деген бөлім:

      мынадай мазмұндағы реттік нөмірі 4-1.15-1-жолмен толықтырылсын:

      "

|  |  |  |
| --- | --- | --- |
| **4-1.** | **15-1** | **"Қазалы теміржол ауруханасы" ЖШС** |

      ".

      5. "Апаттар медицинасының темір жол госпитальдары" акционерлік қоғамын қайта ұйымдастыру туралы" Қазақстан Республикасы Үкіметінің 2017 жылғы 13 мамырдағы № 258 қаулысында (Қазақстан Республикасының ПҮАЖ-ы, 2017 ж., № 17, 124-құжат.):

      3 және 4-тармақтар мынадай редакцияда жазылсын:

      "3. Қазақстан Республикасы Қаржы министрлігінің Мемлекеттік мүлік және жекешелендіру комитеті Қазақстан Республикасының заңнамасында белгіленген тәртіппен:

      1) қайта ұйымдастырылатын акционерлік қоғам мүлкінің есебінен серіктестіктің жарғылық капиталын қалыптастыруды;

      2) серіктестіктің жарғысын бекітуді және оны Қазақстан Республикасының әділет органдарында мемлекеттік тіркеуді;

      3) Серіктестіктің мемлекеттік қатысу үлесіне иелік ету және пайдалану құқығын Қазақстан Республикасы Ішкі істер министрлігінің Төтенше жағдайлар комитетіне беруді қамтамасыз етсін.

      4. Осы қаулының 1-3-тармақтарында көрсетілген іс-шараларды аяқтағаннан кейін серіктестік осы қаулыға 1-қосымшаға сәйкес жарғылық капиталында мемлекеттің жүз пайыз қатысу үлесі бар 16 жауапкершілігі шектеулі серіктестікке (бұдан әрі – серіктестіктер) бөлу жолымен қайта ұйымдастырылсын.";

      көрсетілген қаулыға 1-қосымша:

      мынадай мазмұндағы реттік нөмірі 12-1-жолмен толықтырылсын:

      "

|  |  |  |
| --- | --- | --- |
| **12-1** | **"Қазалы теміржол ауруханасы" ЖШС"** | **Қазалы қаласы** |

      ";

      көрсетілген қаулыға 2-қосымша:

      мынадай мазмұндағы реттік нөмірі 11-1-жолмен толықтырылсын:

      "

|  |  |  |
| --- | --- | --- |
| **11-1** | **"Қазалы теміржол ауруханасы" ЖШС"** | **100 %** |

      ".

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК